Artušas
Artušas (uig. ئاتۇش = Atux, kirg. Артыш, kin. 阿图什, pinyin: Ātúshí) – miestas Kinijos Liaudies Respublikoje, vakarų Sindziange, Kyzylsu kirgizų autonominės prefektūros centras. Įsikūręs Tarimo baseino šiaurės rytuose, į pietus nuo Tianšanio kalnų. Miestą pasiekia Pietų Sindziango geležinkelis (Urumčis–Kašgaras). Verčiamasi daugiausia žemės ūkiu (medvilnės, vynuogių auginimas, avininkystė). Dauguma gyventojų kirgizai ir uigūrai (artušai).